નવી દિલ્હી- મતદાતાઓ માટે મતદાર યાદીમાં તેમનું નામ ઉમેરવું અથવા અગાઉની માહિતીમાં બદલાવ કરવો હવે સરળ પ્રક્રિયા થઈ જશે. આગામી જૂન મહિનાથી હવે આ કામ ઘરે બેઠા એક એપ્લીકેશનના માધ્યમથી કરી શકાશે. ચૂંટણી પ્રક્રિયામાં ડિજિટલાઈઝેશન પ્રક્રિયાને પ્રોત્સાહન આપવા માટે ચૂંટણી પંચે વેબ આધારિત એપ્લીકેશનનો ઉપયોગ શરુ કર્યો છે. જેના દ્વારા વોટર આઈડી માટે રજીસ્ટ્રેશન કરાવી શકાશે. ઉપરાંત એડ્રેસમાં પરિવર્તન અથવા અન્ય રાજ્યમાં સ્થાયી થવા પર કોઈ પણ ફેરફાર કરાવવા માટે મતદાતાએ ચૂંટણી કાર્યાલય જવાની જરુર નહીં રહે.